CELEX: 62007CN0344
Language: lv
Date: 2007-07-25 00:00:00
Title: Lieta C-344/07 P: Apelācija, ko 2007. gada 25. jūlijā ierosinājusi Focus Magazin Verlag GmbH par Pirmās instances tiesas (trešā palāta) 2007. gada 16. maija spriedumu lietā T-491/04 Merant GmbH /Iekšējā tirgus saskaņošanas birojs (preču zīmes, paraugi un modeļi), persona, kas iestājusies lietā: Focus Magazin Verlag GmbH

29.3.2008   
            
            
               LV
            
            
               Eiropas Savienības Oficiālais Vēstnesis
            
            
               C 79/11
            
         Apelācija, ko 2007. gada 25. jūlijā ierosinājusi Focus Magazin Verlag GmbH par Pirmās instances tiesas (trešā palāta) 2007. gada 16. maija spriedumu lietā T-491/04 Merant GmbH/Iekšējā tirgus saskaņošanas birojs (preču zīmes, paraugi un modeļi), persona, kas iestājusies lietā: Focus Magazin Verlag GmbH
   
   (Lieta C-344/07 P)
   (2008/C 79/20)
   Tiesvedības valoda — vācu
   Lietas dalībnieki
   
      Apelācijas sūdzības iesniedzēja: Focus Magazin Verlag GmbH (pārstāvji — M. Herrmann un B. Müller, Rechtsanwälte)
   
      Citi lietas dalībnieki:
   
               1.
            
            
               Iekšējā tirgus saskaņošanas birojs (preču zīmes, paraugi un modeļi);
            
         
               2.
            
            
               
                  Merant GmbH.
            
         Apelācijas sūdzības iesniedzējas prasījumi:
   
               —
            
            
               atcelt Eiropas Kopienu Pirmās instances tiesas (trešā palāta) 2007. gada 16. maija spriedumu lietā T-491/04 un noraidīt prasību.
            
         Pamati un galvenie argumenti
   
               1)
            
            
               Spriedums esot balstīts uz nepareizu Padomes 1993. gada 20. decembra Regulas (EK) Nr. 40/94 par Kopienas preču zīmi (1) 8. panta 1. punkta b) apakšpunkta interpretāciju un tādējādi uz personas, kas iestājusies lietā/apelācijas sūdzības iesniedzējas būtisku tiesību pārkāpumu;
            
         
               2)
            
            
               tiesību pārkāpums izrietot no pamatā esošo faktu nepareiza un saīsinoša vērtējuma, kā arī “sajaukšanas iespējas” jēdziena Regulas Nr. 40/94 8. panta 1. punkta b) apakšpunkta izpratnē paplašinātas interpretācijas;
            
         
               3)
            
            
               apzīmējuma “MICRO FOCUS” jēdzieniskā satura kā “mazā fokusa” interpretācija, ko ir veikusi Pirmās instances tiesa, neatbilstot sajaukšanas iespējas jautājuma vispārējiem principiem. Šo nozīmi jēdzienam varot piešķirt tikai tad, ja vācu valodas gramatikas noteikumi tiek piemēroti nepareizi. Šīs apzīmējuma “MICRO FOCUS” interpretācijas dēļ Pirmās instances tiesa esot nonākusi pie nepareiza secinājuma, ka reģistrācijai pieteiktajam apzīmējumam “FOCUS” ir pretnostatāms tikai kombinētās vārdiskās un grafiskās preču zīmes “MICRO FOCUS” elements “Focus”. Uz šī pamata minētā tiesa, pieļaujot tiesību kļūdu, esot prettiesiski apstiprinājusi sajaukšanas iespējas esamību. Ja vārdisko un grafisko preču zīmi “MICRO FOCUS” Pirmās instances tiesa būtu apskatījusi kopumā, tā būtu pareizi interpretējusi Regulas Nr. 40/94 8. panta 1. punkta b) apakšpunktu.
            
         
      (1)  OV L 11, 1. lpp.